nibzard/narodne-novine-full-text-markdown huggingface dataset:
### NN 108/2022 (19.9.2022.), Odluka o iznosu tarifnih stavki za transport plina

HRVATSKA ENERGETSKA REGULATORNA AGENCIJA

1596

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14 i 102/15 i 68/18), Hrvatska energetska regulatorna agencija je na 30. sjednici Upravnog vijeća održanoj 14. rujna 2022. donijela

ODLUKU

O IZNOSU TARIFNIH STAVKI ZA TRANSPORT PLINA

I.

Tarifne stavke prema Metodologiji utvrđivanja iznosa tarifnih stavki za transport plina (»Narodne novine«, broj 79/20 i 36/21), za energetski subjekt PLINACRO d.o.o., Savska cesta 88A, Zagreb, za treće regulacijsko razdoblje 1. listopada 2022. – 31. prosinca 2025., iznose kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| Vrsta tarifnih stavki | Oznaka tarifne stavke | Naziv tarifne stavke | Tarifne stavke za godine regulacijskog razdoblja –   bez PDV-a | | | | Mjerna jedinica |
| T+1 | T+2 | T+3 | T+4 |
| 1. 10.  – 31. 12. 2022. | 2023. | 2024. | 2025. |
| Tarifne stavke za ugovoreni stalni kapacitet na godišnjoj razini za ulaze u transportni sustav | TU,IN | Tarifna stavka za ulaz na interkonekciji | 2,2871 (0,3036) | 2,3592 (0,3131) | 2,4447 (0,3245) | 2,4477 (0,3249) | HRK/kWh/dan  (EUR/kWh/dan) |
| TU,PR | Tarifna stavka za ulaz iz proizvodnje | 2,2871 (0,3036) | 2,3592 (0,3131) | 2,4447 (0,3245) | 2,4477 (0,3249) | HRK/kWh/dan  (EUR/kWh/dan) |
| TU,SK | Tarifna stavka za ulaz iz sustava skladišta plina | 0,2287 (0,0304) | 0,2359 (0,0313) | 0,2444 (0,0324) | 0,2448 (0,0325) | HRK/kWh/dan  (EUR/kWh/dan) |
| TU,UPP | Tarifna stavka za ulaz iz terminala za UPP | 1,9440 (0,2580) | 2,0053 (0,2661) | 2,0780 (0,2758) | 2,0806 (0,2761) | HRK/kWh/dan  (EUR/kWh/dan) |
| Tarifne stavke za ugovoreni stalni kapacitet na godišnjoj razini za izlaze iz transportnog sustava | TI,IN | Tarifna stavka za izlaz na interkonekciji | 1,3312 (0,1767) | 1,3408 (0,1780) | 1,3956 (0,1852) | 1,3896 (0,1844) | HRK/kWh/dan  (EUR/kWh/dan) |
| TI,HR | Tarifna stavka za izlaz u Hrvatskoj | 1,3312 (0,1767) | 1,3408 (0,1780) | 1,3956 (0,1852) | 1,3896 (0,1844) | HRK/kWh/dan  (EUR/kWh/dan) |

II.

Iznosi tarifnih stavki za transport plina iz točke I. ove Odluke izraženi su pri gornjoj ogrjevnoj vrijednosti Hg.

III.

Iznosi tarifnih stavki za transport plina iz točke I. ove Odluke iskazani su dvojno u kunama i eurima uz primjenu fiksnog tečaja konverzije 7,53450 kuna za jedan euro.

IV.

Danom stupanja na snagu ove Odluke prestaje važiti Odluka o iznosu tarifnih stavki za transport plina (»Narodne novine«, broj 147/20).

V.

Ova Odluka objavit će se u »Narodnim novinama«, a stupa na snagu 1. listopada 2022. godine.

Klasa: 391-35/22-01/31
 Urbroj: 371-04-22-2
 Zagreb, 14. rujna 2022.

Predsjednik Upravnog vijeća
 mr. sc. Danijel Žamboki, v. r.
### NN 108/2022 (19.9.2022.), Odluka o iznosu tarifnih stavki za zajamčenu opskrbu plinom za krajnje kupce koji nisu kućanstvo za razdoblje od 1. listopada 2022. do 31. prosinca 2022.

Hrvatska energetska regulatorna agencija

1594

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 6. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 108/20 i 20/22), Hrvatska energetska regulatorna agencija je na 30. sjednici Upravnog vijeća održanoj 14. rujna 2022. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU PLINOM ZA KRAJNJE KUPCE KOJI NISU KUĆANSTVO ZA RAZDOBLJE OD
 1. LISTOPADA 2022. DO 31. PROSINCA 2022.

I.

Ovom Odlukom određuju se elementi za izračun krajnje cijene zajamčene opskrbe za krajnje kupce koji nisu kućanstvo, odnosno trošak nabave plina i trošak opskrbe plinom za zajamčenu opskrbu, za razdoblje od 1. listopada 2022. do 31. prosinca 2022. godine.

II.

Trošak nabave plina za zajamčenu opskrbu, za sva distribucijska područja u Republici Hrvatskoj, određuje se u iznosu od 1,5627 HRK/kWh (0,2074 EUR/kWh).

III.

Trošak opskrbe plinom za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0534 HRK/kWh (0,0071 EUR/kWh).

IV.

Trošak distribucije plina, odnosno iznos tarifne stavke za distribuiranu količinu plina i fiksna mjesečna naknada za pojedini tarifni model, za pojedino distribucijsko područje u Republici Hrvatskoj određuju se prema Odluci o iznosu tarifnih stavki za distribuciju plina.

V.

Iznosi troška nabave plina i troška opskrbe plinom za zajamčenu opskrbu iz ove Odluke izražene su pri gornjoj ogrjevnoj vrijednosti Hg.

VI.

Iznosi troška nabave plina i troška opskrbe plinom za zajamčenu opskrbu iz ove Odluke iskazani su dvojno u kunama i eurima uz primjenu fiksnog tečaja konverzije 7,53450 kuna za jedan euro.

VII.

Ova Odluka objavit će se u »Narodnim novinama«, a stupa na snagu 1. listopada 2022.

Klasa: 391-35/22-01/8
 Urbroj: 371-04-22-9
 Zagreb, 14. rujna 2022.

Predsjednik Upravnog vijeća
 mr. sc. Danijel Žamboki, v. r.
### NN 108/2022 (19.9.2022.), Odluka o naknadi za organiziranje tržišta plina

HRVATSKA ENERGETSKA REGULATORNA AGENCIJA

1598

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na 30. sjednici Upravnog vijeća održanoj 14. rujna 2022. donijela

ODLUKU

O NAKNADI ZA ORGANIZIRANJE TRŽIŠTA PLINA

I.

Ovom Odlukom određuje se iznos i način prikupljanja naknade za organiziranje tržišta plina za energetski subjekt HRVATSKI OPERATOR TRŽIŠTA ENERGIJE d.o.o. za organiziranje tržišta električne energije i plina, Ulica grada Vukovara 284, Zagreb.

II.

Naknada iz točke I. ove Odluke naplaćuje se od voditelja bilančne skupine, koji sudjeluju na tržištu plina i određuje se:

– u iznosu od 0,0790 HRK/MWh (0,0105 EUR/MWh) plina koji je izmjeren na izlazima iz transportnog sustava Republike Hrvatske za svaku bilančnu skupinu i

– u iznosu od 10.000,00 HRK (1.327,23 EUR) godišnje, kao godišnja naknada za sudjelovanje na tržištu plina u Republici Hrvat­skoj.

U iznos naknade iz stavka 1. ove točke nije uključen porez na dodanu vrijednost.

III.

U obračun naknade iz točke II. stavka 1. ove Odluke ne ulazi količina plina koji je izmjeren na izlazu iz transportnog sustava Republike Hrvatske koji je ujedno ulaz u sustav skladišta plina.

IV.

HRVATSKI OPERATOR TRŽIŠTA ENERGIJE d.o.o. za organiziranje tržišta električne energije i plina, Ulica grada Vukovara 284, Zagreb, mjesečno obračunava naknadu za organiziranje tržišta plina iz točke II. stavka 1. alineje 1. ove Odluke. Naknadu za organiziranje tržišta plina iz točke II. stavka 1. alineje 1. ove Odluke Hrvatski operator tržišta energije d.o.o. obračunava prema podacima za prethodni mjesec koje zaprima od operatora transportnog sustava, za utvrđene preuzete količine plina za svaku bilančnu skupinu u pojedinom mjesecu.

Naknada za organiziranje tržišta plina iz točke II. stavka 1. alineje 2. ove Odluke naplaćuje se jednom godišnje, kao jednokratna uplata.

V.

Naknada za organiziranje tržišta plina iz točke II. stavka 1. alineje 1. ove Odluke izražena je pri gornjoj ogrjevnoj vrijednosti Hg.

VI.

Naknada za organiziranje tržišta plina iz točke II. ove Odluke iskazana je dvojno u kunama i eurima uz primjenu fiksnog tečaja konverzije 7,53450 kuna za jedan euro.

VII.

Danom stupanja na snagu ove Odluke prestaje važiti Odluka o naknadi za organiziranje tržišta plina (»Narodne novine«, broj 23/16).

VIII.

Ova Odluka objavit će se u »Narodnim novinama«, a stupa na snagu 1. listopada 2022. godine.

Klasa: 391-35/22-01/34
 Urbroj: 371-04-22-2
 Zagreb, 14. rujna 2022.

Predsjednik Upravnog vijeća
 mr. sc. Danijel Žamboki, v. r.
### NN 108/2022 (19.9.2022.), Odluka o dopuni Odluke o plaćanju i naplati u stranim sredstvima plaćanja u zemlji

HRVATSKA NARODNA BANKA

1593

Na temelju članka 15. Zakona o deviznom poslovanju (»Narodne novine«, br. 96/2003., 140/2005., 132/2006., 150/2008., 92/2009., 133/2009. – Zakon o platnom prometu, 153/2009., 145/2010., 76/2013. i 52/2021.) i članka 42. stavka 3. točke 11. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) Savjet Hrvatske narodne banke na sjednici održanoj 14. rujna 2022. donio je

ODLUKU

O DOPUNI ODLUKE O PLAĆANJU I NAPLATI U STRANIM SREDSTVIMA PLAĆANJA U ZEMLJI

Članak 1.

U točki IV. dodaje se stavak 3., koji glasi:

»(3) Dopušteno je plaćanje i naplata između rezidenata u gotovom novcu eura u slučaju korištenja automata za igre na sreću.«

Članak 2.

Ova Odluka stupa na snagu osmoga dana od dana objave u »Narodnim novinama«.

O. br. 455-2642-090/09-22/BV

Zagreb, 14. rujna 2022.

Predsjednik Savjeta
 Hrvatske narodne banke
 Guverner
 Boris Vujčić, v. r.
### NN 108/2022 (19.9.2022.), Odluka o dopuni Odluke o opskrbi banaka gotovim novcem

HRVATSKA NARODNA BANKA

1592

Na temelju članka 25. stavka 2., članka 27. i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O DOPUNI ODLUKE O OPSKRBI BANAKA GOTOVIM NOVCEM

Članak 1.

U Odluci o opskrbi banaka gotovim novcem (»Narodne novine«, br. 157/2009., 36/2010., 24/2016., 17/2017., 119/2019. i 63/2021.) iza članka 23. dodaje se članak 23.a, koji glasi:

»Članak 23.a

Iznimno od članaka od 19. do 23. ove Odluke, banka ne može izvršiti polog gotovog novca u gotovinske centre na dane 28. i 31. listopada 2022.«

Članak 2.

Ova Odluka objavljuje se u »Narodnim novinama« i stupa na snagu 27. listopada 2022.

O. br.: 325-091/09-22/BV

Zagreb, 12. rujna 2022.

Guverner
 Hrvatske narodne banke
 Boris Vujčić, v. r.
### NN 108/2022 (19.9.2022.), Odluka o izmjenama Odluke o financijskim izvještajima kreditnih unija

HRVATSKA NARODNA BANKA

1587

Na temelju članka 47. stavka 2. točaka 2. i 3. Zakona o kreditnim unijama (»Narodne novine«, br. 141/2006., 25/2009. i 90/2011.) te članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA ODLUKE O FINANCIJSKIM IZVJEŠTAJIMA KREDITNIH UNIJA

Članak 1.

U Odluci o financijskim izvještajima kreditnih unija (»Narodne novine«, br. 71/2007.), u Uputi za sastavljanje financijskih izvještaja kreditnih unija, koja je sastavni dio te Odluke, u poglavlju »I. Opće upute za sastavljanje financijskih izvještaja« točka 7. mijenja se i glasi:

»7. Svi iznosi u datoteci moraju biti iskazani u eurima i centima.«

Članak 2.

U poglavlju »II. Upute za sastavljanje pojedinih financijskih izvještaja« u potpoglavlju 3.1. riječi »kunska vrijednost« zamjenjuju se riječima »vrijednost u domaćoj valuti«.

Članak 3.

U potpoglavlju 3.2. Upute riječ »kune« zamjenjuje se riječju »domaću«.

Članak 4.

Ova Odluka objavljuje se u »Narodnim novinama« i stupa na snagu 1. siječnja 2023.

O. br. 315-091/09-22/BV

Zagreb, 8. rujna 2022.

Guverner
 Boris Vujčić, v. r.
### NN 108/2022 (19.9.2022.), Odluka o izmjenama Odluke o strukturi i sadržaju godišnjih financijskih izvještaja kreditnih unija

HRVATSKA NARODNA BANKA

1588

Na temelju članka 19. stavka 6. Zakona o računovodstvu (»Narodne novine«, br. 78/2015., 134/2015., 120/2016., 116/2018., 42/2020. i 47/2020.), članka 47. stavka 2. Zakona o kreditnim unijama (»Narodne novine«, br. 141/2006., 25/2009. i 90/2011.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA ODLUKE O STRUKTURI I SADRŽAJU GODIŠNJIH FINANCIJSKIH IZVJEŠTAJA KREDITNIH UNIJA

Članak 1.

U članku 3. stavku 3. Odluke o strukturi i sadržaju godišnjih financijskih izvještaja kreditnih unija (»Narodne novine«, br. 30/2017.) riječi »kunama za tekuću i prethodnu godinu« zamjenjuju se riječima »jedinicama službene valute u Republici Hrvatskoj koja je važeća na referentni datum izvještaja, za tekuću i prethodnu godinu«.

Članak 2.

U Uputi o načinu primjene Odluke o strukturi i sadržaju godišnjih financijskih izvještaja kreditnih unija, koja je sastavni dio Odluke o strukturi i sadržaju godišnjih financijskih izvještaja kreditnih unija, u tablici ispod točke 2. riječi »DOBIT (GUBITAK) PRIJE OPOREZIVANJA (3+4+7-8+9)« mijenjaju se i glase »DOBIT (GUBITAK) PRIJE OPOREZIVANJA (3+7 – 8 – 9)«.

Članak 3.

Ova Odluka stupa na snagu osmoga dana od dana objave u »Narodnim novinama«.

O. br. 316-091/09-22/BV

Zagreb, 8. rujna 2022.

Guverner
 Boris Vujčić, v. r.
### NN 108/2022 (19.9.2022.), Odluka o izmjenama Odluke o strukturi i sadržaju godišnjih financijskih izvještaja kreditnih institucija

HRVATSKA NARODNA BANKA

1589

Na temelju članka 19. stavka 6. Zakona o računovodstvu (»Narodne novine«, br. 78/2015., 134/2015., 120/2016., 116/2018., 42/2020. i 47/2020.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA ODLUKE O STRUKTURI I SADRŽAJU GODIŠNJIH FINANCIJSKIH IZVJEŠTAJA KREDITNIH INSTITUCIJA

Članak 1.

U članku 3. stavku 2. Odluke o strukturi i sadržaju godišnjih financijskih izvještaja kreditnih institucija (»Narodne novine«, br. 42/2018., 122/2020. i 119/2021.) riječi »kunama za tekuću i prethodnu godinu« zamjenjuju se riječima »jedinicama službene valute u Republici Hrvatskoj koja je važeća na referentni datum izvještaja, za tekuću i prethodnu godinu«.

Članak 2.

Ova Odluka stupa na snagu osmoga dana od dana objave u »Narodnim novinama«.

O. br. 317-091/09-22/BV

Zagreb, 8. rujna 2022.

Guverner
 Boris Vujčić, v. r.
### NN 108/2022 (19.9.2022.), Uredba o izmjenama Uredbe o utvrđivanju najviših maloprodajnih cijena naftnih derivata

Vlada Republike Hrvatske

1585

Na temelju članka 9. stavka 2. Zakona o tržištu nafte i naftnih derivata (»Narodne novine«, br. 19/14., 73/17. i 96/19.), Vlada Republike Hrvatske je na sjednici održanoj 19. rujna 2022. donijela

UREDBU

O IZMJENAMA UREDBE O UTVRĐIVANJU NAJVIŠIH MALOPRODAJNIH CIJENA NAFTNIH DERIVATA

Članak 1.

U Uredbi o utvrđivanju najviših maloprodajnih cijena naftnih derivata (»Narodne novine«, broj 105/22.), u članku 3. stavak 1. mijenja se i glasi:

»(1) Najviše jedinične cijene za motorne benzine i dizelsko gorivo određuju se sukladno sljedećoj formuli:

![](/files/_web/sluzbeni-dio/2022/132464/images/33526.jpg)

![](/files/_web/sluzbeni-dio/2022/132464/images/33515.jpg)

pri čemu je:

■ PC = jedinična cijena u HRK/l (izražena na tri decimalna mjesta)

■ Pt = osnovna cijena fosilnog goriva u obračunskom razdoblju (t) u HRK/l zaokružena na tri decimalna mjesta

■ P = premija energetskog subjekta u HRK/l zaokružena na tri decimalna mjesta

■ CIF Med M = srednja dnevna burzovna cijena naftnih derivata u USD/t objavljena u Platt’s European Marketscan pod Mediterranean Cargoes CIF Med (Genova/Lavera) za proizvode Premium Unleaded 10 ppm (Eurosuper 95), 10 ppm ULSD (Eurodizel), zaokružena na tri decimalna mjesta

■ T = srednji dnevni tečaj u HRK/USD (šest decimalnih mjesta) koji objavljuje Hrvatska narodna banka za dan za koji je objavljena srednja dnevna burzovna cijena naftnih derivata (CIF Med)

■ ρ = gustoća naftnog derivata (ρ = 0,755 kg/l za motorne benzine; ρ = 0,845 kg/l za dizelska goriva)

■ i = dnevni podaci: i = 1, 2, 3,..., n

■ n = broj objavljenih srednjih dnevnih burzovnih cijena naftnih derivata (CIF Med M) unutar obračunskog razdoblja

■ t = sedmodnevno obračunsko razdoblje (ponedjeljak – nedjelja); Cijene naftnih derivata mijenjaju se svakih sedam dana. Dan primjene novih cijena naftnih derivata je utorak, nakon sedmodnevnog obračunskog razdoblja u 0.00 sati.«.

Članak 2.

U članku 4. stavku 1. podstavku 2. riječi: »smjesa propan« zamjenjuju se riječima: »smjesa propan – butan«, a iza riječi: »mjestima« riječ: » – butan« briše se.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/22-03/76

Urbroj: 50301-05/20-22-1

Zagreb, 19. rujna 2022.

Predsjednik
 mr. sc. Andrej Plenković, v. r.
### NN 109/2022 (21.9.2022.), Odluka o davanju suglasnosti na Odluku Županijske skupštine Zadarske županije o izmjenama i dopunama Odluke o osnivanju Lučke uprave za luke županijskog i lokalnog značaja

Vlada Republike Hrvatske

1607

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03., 100/04. 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), Vlada Republike Hrvatske je na sjednici održanoj 19. rujna 2022. donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE ZADARSKE ŽUPANIJE O IZMJENAMA I DOPUNAMA ODLUKE O OSNIVANJU LUČKE UPRAVE ZA LUKE ŽUPANIJSKOG I LOKALNOG ZNAČAJA

I.

Daje se suglasnost na Odluku o izmjenama i dopunama Odluke o osnivanju Lučke uprave za luke županijskog i lokalnog značaja, klasa: 342-21/03-01/98, urbroj: 2198-2-22-66, koju je donijela Županijska skupština Zadarske županije na sjednici održanoj 5. travnja 2022., a kojom se proširuje obuhvat lučkog područja luke Seline (lučki bazen 2) i luke Vrsi – uvala Školjić (lučki bazen 1, lučki bazen 2 i lučki bazen 3).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/363

Urbroj: 50301-05/20-22-2

Zagreb, 19. rujna 2022.

Predsjednik
 mr. sc. Andrej Plenković, v. r.
### NN 109/2022 (21.9.2022.), Odluka o katastarskoj izmjeri na području Grada Vrbovca za katastarsku općinu Vrbovec i dijelove katastarskih općina: Luka, Brčevec i Poljana

Državna geodetska uprava

1616

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU GRADA VRBOVCA ZA KATASTARSKU OPĆINU VRBOVEC I DIJELOVE KATASTARSKIH OPĆINA: LUKA, BRČEVEC I POLJANA

I.

Na području Grada Vrbovca za katastarsku općinu Vrbovec i dijelove katastarskih općina Luka, Brčevec i Poljana provest će se katastarska izmjera u svrhu izrade katastra nekretnina i obnove zemljišne knjige.

II.

Katastarsku izmjeru provodi Državna geodetska uprava, a stručne geodetske poslove u okviru usluga provođenja katastarske izmjere i izrade elaborata katastarske izmjere za potrebe osnivanja katastra nekretnina obavit će trgovačka društva: Geoprojekt d.d., Nova cesta 224/2, Opatija i Geodata projekt d.o.o., Vrisnička 6, Zagreb.

III.

U obavljanju poslova katastra nekretnina službenici Državne geodetske uprave i zaposlenici trgovačkih društava: Geoprojekt d.d. Nova cesta 224/2, Opatija i Geodata projekt d.o.o., Vrisnička 6, Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području na kojem se provodi katastarska izmjera dužni su do 30. ožujka 2023. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelje prava na zemljištu pisanim putem će se pozvati na obilježavanje granica zemljišta.

VI.

Državna geodetska uprava, Područni ured za katastar Zagreb i trgovačka društva: Geoprojekt d.d., Nova cesta 224/2, Opatija i Geodata projekt d.o.o., Vrisnička 6, Zagreb, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koji se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/22-04/02

Urbroj: 541-04-01-01/5-22-29

Zagreb, 12. rujna 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 109/2022 (21.9.2022.), Indeks potrošačkih cijena u kolovozu 2022.

Državni zavod za statistiku

1618

Državni zavod za statistiku objavljuje

INDEKS

POTROŠAČKIH CIJENA U KOLOVOZU 2022.

Indeks potrošačkih cijena u kolovozu 2022. u odnosu na srpanj 2022. iznosi 100,1.

Klasa: 956-03/22-01/1

Urbroj: 555-01-04-06-01-22-18

Zagreb, 16. rujna 2022.

Glavna ravnateljica
 Lidija Brković, v. r.
### NN 109/2022 (21.9.2022.), Rješenje o imenovanju članice Revizijskog odbora Financijske agencije

VLADA REPUBLIKE HRVATSKE

1608

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s člankom 65. stavkom 2. Zakona o reviziji (»Narodne novine«, broj 127/17.), Vlada Republike Hrvatske je na sjednici održanoj 14. rujna 2022. donijela

RJEŠENJE

O IMENOVANJU ČLANICE REVIZIJSKOG ODBORA FINANCIJSKE AGENCIJE

Imenuje se MIRELA KOVAČ JAGAR članicom Revizijskog odbora Financijske agencije.

Klasa: 080-02/22-01/144

Urbroj: 50301-15/28-22-02

Zagreb, 14. rujna 2022.

Predsjednik
 mr. sc. Andrej Plenković, v. r.
### NN 109/2022 (21.9.2022.), Rješenje o imenovanju dijela članova Upravnog vijeća Hrvatskoga zavoda za socijalni rad

VLADA REPUBLIKE HRVATSKE

1609

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 180. stavka 2. Zakona o socijalnoj skrbi (»Narodne novine«, br. 18/22. i 46/22.), Vlada Republike Hrvatske je na sjednici održanoj 14. rujna 2022. donijela

RJEŠENJE

O IMENOVANJU DIJELA ČLANOVA UPRAVNOG VIJEĆA HRVATSKOGA ZAVODA ZA SOCIJALNI RAD

Za članove Upravnog vijeća Hrvatskoga zavoda za socijalni rad, imenuju se:

– JOSIP MAJHER, na prijedlog ministra rada, mirovinskoga sustava, obitelji i socijalne politike

– TOMISLAV MILUNOVIĆ, na prijedlog ministra rada, mirovinskoga sustava, obitelji i socijalne politike

– MARIJA BARILIĆ, na prijedlog ministra rada, mirovinskoga sustava, obitelji i socijalne politike

– JOSIPA CRNOJA BARTOLIĆ, na prijedlog ministra rada, mirovinskoga sustava, obitelji i socijalne politike

– ANICA JEŽIĆ, na prijedlog ministra rada, mirovinskoga sustava, obitelji i socijalne politike

– STJEPAN TOPOLNJAK, na prijedlog Gospodarsko-socijalnog vijeća, iz redova reprezentativnih sindikata

– MARIJANA FILIPIĆ, na prijedlog Gospodarsko-socijalnog vijeća, iz redova poslodavaca.

Klasa: 080-02/22-01/137

Urbroj: 50301-15/28-22-02

Zagreb, 14. rujna 2022.

Predsjednik
 mr. sc. Andrej Plenković, v. r.
### NN 109/2022 (21.9.2022.), Rješenje o razrješenju privremene ravnateljice Hrvatskoga zavoda za socijalni rad

VLADA REPUBLIKE HRVATSKE

1610

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 316. stavka 1. Zakona o socijalnoj skrbi (»Narodne novine«, br. 18/22. i 46/22.), Vlada Republike Hrvatske je na sjednici održanoj 14. rujna 2022. donijela

RJEŠENJE

O RAZRJEŠENJU PRIVREMENE RAVNATELJICE HRVATSKOGA ZAVODA ZA SOCIJALNI RAD

Razrješuje se ZORANA STANIČIĆ JEREB dužnosti privremene ravnateljice Hrvatskoga zavoda za socijalni rad, na osobni zahtjev.

Klasa: UP/I 080-02/22-02/38

Urbroj: 50301-15/28-22-02

Zagreb, 14. rujna 2022.

Predsjednik
 mr. sc. Andrej Plenković, v. r.
### NN 109/2022 (21.9.2022.), Rješenje o imenovanju privremene ravnateljice Hrvatskoga zavoda za socijalni rad

VLADA REPUBLIKE HRVATSKE

1611

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 316. stavka 1. Zakona o socijalnoj skrbi (»Narodne novine«, br. 18/22. i 46/22.), Vlada Republike Hrvatske je na sjednici održanoj 14. rujna 2022. donijela

RJEŠENJE

O IMENOVANJU PRIVREMENE RAVNATELJICE HRVATSKOGA ZAVODA ZA SOCIJALNI RAD

Imenuje se TATJANA ŠTRITOF privremenom ravnateljicom Hrvatskoga zavoda za socijalni rad, do imenovanja ravnatelja na temelju provedenog javnog natječaja.

Klasa: UP/I 080-02/22-01/69

Urbroj: 50301-15/28-22-02

Zagreb, 14. rujna 2022.

Predsjednik
 mr. sc. Andrej Plenković, v. r.
### NN 109/2022 (21.9.2022.), Odluka o katastarskoj izmjeri na području Grada Đakova za dijelove katastarskih općina Ivanovci Đakovački i Viškovci

DRŽAVNA GEODETSKA UPRAVA

1617

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU GRADA ĐAKOVA ZA DIJELOVE KATASTARSKIH OPĆINA IVANOVCI ĐAKOVAČKI I VIŠKOVCI

I.

Na području Grada Đakova za dijelove katastarskih općina Ivanovci Đakovački i Viškovci provodi se katastarska izmjera u svrhu izrade katastra nekretnina i obnove zemljišne knjige.

II.

Katastarsku izmjeru provodi Državna geodetska uprava, a stručne geodetske poslove u okviru usluga provođenja katastarske izmjere i izrade elaborata katastarske izmjere za potrebe osnivanja katastra nekretnina obavit će trgovačko društvo Institut IGH d.d., Janka Rakuše 1, Zagreb.

III.

U obavljanju poslova katastra nekretnina službenici Državne geodetske uprave i zaposlenici trgovačkog društva Institut IGH d.d., Janka Rakuše 1, Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području na kojem se provodi katastarska izmjera dužni su do 31. ožujka 2022. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelje prava na zemljištu pisanim putem će se pozvati na obilježavanje granica zemljišta.

VI.

Državna geodetska uprava, Područni ured za katastar Osijek i trgovačko društvo Institut IGH d.d., Janka Rakuše 1, Zagreb, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koji se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/22-04/07

Urbroj: 541-04-01-01/5-22-20

Zagreb, 12. rujna 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 110/2022 (23.9.2022.), Rješenje o razrješenju ravnatelja Uprave za industriju, poduzetništvo i obrt u Ministarstvu gospodarstva i održivog razvoja

Vlada Republike Hrvatske

1621

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 19. rujna 2022. donijela

RJEŠENJE

O RAZRJEŠENJU RAVNATELJA UPRAVE ZA INDUSTRIJU, PODUZETNIŠTVO I OBRT U MINISTARSTVU GOSPODARSTVA
 I ODRŽIVOG RAZVOJA

Razrješuje se ZVONIMIR NOVAK položaja ravnatelja Uprave za industriju, poduzetništvo i obrt u Ministarstvu gospodarstva i održivog razvoja, s danom 30. rujna 2022., na osobni zahtjev.

Klasa: UP/I 080-02/22-02/37
 Urbroj: 50301-15/28-22-02
 Zagreb, 19. rujna 2022.

Predsjednik
 mr. sc. Andrej Plenković, v. r.
### NN 112/2022 (28.9.2022.), Naredba o izmjenama Naredbe o popisu iskrcajnih mjesta za iskrcaj ulova s ribarskih plovila koja obavljaju gospodarski ribolov na moru

Ministarstvo poljoprivrede

1653

Na temelju članka 42. stavka 1. Zakona o morskom ribarstvu (»Narodne novine« br. 62/17, 130/17 i 14/19), a u svezi Odluke Vlade Republike Hrvatske o popisu iskrcajnih mjesta za plovila koja obavljaju gospodarski ribolov na moru (»Narodne novine« br. 10/20, 145/20 i 112/21), ministrica poljoprivrede donosi

NAREDBU

O IZMJENAMA NAREDBE O POPISU ISKRCAJNIH MJESTA ZA ISKRCAJ ULOVA S RIBARSKIH PLOVILA KOJA OBAVLJAJU GOSPODARSKI RIBOLOV NA MORU

I.

U Naredbi o popisu iskrcajnih mjesta za iskrcaj ulova s ribarskih plovila koja obavljaju gospodarski ribolov na moru (»Narodne novine« br. 53/22), u Prilogu I. retci br. 110. i 111. mijenjaju se i glase:

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 110. | Dubrovnik – Gruž | Dubrovačko-neretvanska | 18,08102 | 42,66741 | x |  | x |  | x | x |  | x | x | x |  |  | Lučka uprava  Dubrovnik | 22-05 | 099 707 2360 |
| 111. | Sustjepan | Dubrovačko-neretvanska | 18,10196 | 42,67137 | x |  | x |  | x | x |  | x | x | x |  |  | Županijska lučka uprava Dubrovnik | 0-24 | 098 526575 |

II.

Ova Naredba stupa na snagu prvoga dana od dana objave u »Narodnim novinama«.

Klasa: 324-01/22-01/578

Urbroj: 525-12/717-22-3

Zagreb, 5. rujna 2022.

Ministrica poljoprivrede
 Marija Vučković, v. r.
### NN 112/2022 (28.9.2022.), Odluka o izboru i prestanku mandata člana Odbora za ljudska prava i prava nacionalnih manjina Hrvatskoga sabora

HRVATSKI SABOR

1642

Na temelju članka 81. Ustava Republike Hrvatske i članaka 46. i 80. Poslovnika Hrvatskoga sabora, Hrvatski sabor na sjednici 23. rujna 2022. donio je

ODLUKU

O IZBORU I PRESTANKU MANDATA ČLANA ODBORA ZA LJUDSKA PRAVA I PRAVA NACIONALNIH MANJINA HRVATSKOGA SABORA

I.

Za člana Odbora za ljudska prava i prava nacionalnih manjina Hrvatskoga sabora bira se DRAŽEN SRPAK.

II.

Dužnost članu Odbora za ljudska prava i prava nacionalnih manjina Hrvatskoga sabora LJUBOMIRU KOLAREKU, sukladno članku 10. stavku 4. Poslovnika Hrvatskoga sabora, prestaje na dan kada odluku o prestanku zastupničkog mandata donese Sabor.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/32

Zagreb, 23. rujna 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 112/2022 (28.9.2022.), Odluka o razrješenju članice i izboru člana Odbora za pravosuđe Hrvatskoga sabora

HRVATSKI SABOR

1643

Na temelju članka 81. Ustava Republike Hrvatske i članaka 46. i 82. Poslovnika Hrvatskoga sabora, Hrvatski sabor na sjednici 23. rujna 2022. donio je

ODLUKU

O RAZRJEŠENJU ČLANICE I IZBORU ČLANA ODBORA ZA PRAVOSUĐE HRVATSKOGA SABORA

I.

Razrješuje se članica Odbora za pravosuđe Hrvatskoga sabora dr. sc. IVANA KEKIN.

II.

Za člana Odbora za pravosuđe Hrvatskoga sabora bira se KREŠO BELJAK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/31

Zagreb, 23. rujna 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 112/2022 (28.9.2022.), Odluka o razrješenju člana i izboru članice Odbora za zdravstvo i socijalnu politiku Hrvatskoga sabora

HRVATSKI SABOR

1644

Na temelju članka 81. Ustava Republike Hrvatske i članaka 46. i 86. Poslovnika Hrvatskoga sabora, Hrvatski sabor na sjednici 23. rujna 2022. donio je

ODLUKU

O RAZRJEŠENJU ČLANA I IZBORU ČLANICE ODBORA ZA ZDRAVSTVO I SOCIJALNU POLITIKU HRVATSKOGA SABORA

I.

Razrješuje se član Odbora za zdravstvo i socijalnu politiku Hrvatskoga sabora KREŠO BELJAK.

II.

Za članicu Odbora za zdravstvo i socijalnu politiku Hrvatskoga sabora bira se dr. sc. IVANA KEKIN.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/30

Zagreb, 23. rujna 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 112/2022 (28.9.2022.), Odluka o razrješenju i izboru potpredsjednika, izboru članice i prestanku mandata člana Odbora za zaštitu okoliša i prirode Hrvatskoga sabora

HRVATSKI SABOR

1645

Na temelju članka 81. Ustava Republike Hrvatske i članaka 46. i 96. Poslovnika Hrvatskoga sabora, Hrvatski sabor na sjednici 23. rujna 2022. donio je

ODLUKU

O RAZRJEŠENJU I IZBORU POTPREDSJEDNIKA, IZBORU ČLANICE I PRESTANKU MANDATA ČLANA ODBORA ZA ZAŠTITU OKOLIŠA I PRIRODE HRVATSKOGA SABORA

I.

Razrješuje se potpredsjednik Odbora za zaštitu okoliša i prirode Hrvatskoga sabora JOSIP BORIĆ.

II.

Za potpredsjednika Odbora za zaštitu okoliša i prirode Hrvatskoga sabora bira se SILVANO HRELJA.

III.

Za članicu Odbora za zaštitu okoliša i prirode Hrvatskoga sabora bira se NADICA DREVEN BUDINSKI.

IV.

Dužnost članu Odbora za zaštitu okoliša i prirode Hrvatskoga sabora LJUBOMIRU KOLAREKU, sukladno članku 10. stavku 4. Poslovnika Hrvatskoga sabora, prestaje na dan kada odluku o prestanku zastupničkog mandata donese Sabor.

V.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/33

Zagreb, 23. rujna 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 112/2022 (28.9.2022.), Odluka o razrješenju člana, izboru članova i prestanku mandata člana Odbora za poljoprivredu Hrvatskoga sabora

HRVATSKI SABOR

1646

Na temelju članka 81. Ustava Republike Hrvatske i članaka 46. i 100. Poslovnika Hrvatskoga sabora, Hrvatski sabor na sjednici 23. rujna 2022. donio je

ODLUKU

O RAZRJEŠENJU ČLANA, IZBORU ČLANOVA I PRESTANKU MANDATA ČLANA ODBORA ZA POLJOPRIVREDU HRVATSKOGA SABORA

I.

Razrješuje se član Odbora za poljoprivredu Hrvatskoga sabora MARIN LEROTIĆ.

II.

Za članove Odbora za poljoprivredu Hrvatskoga sabora biraju se:

‒ EMIL DAUS

‒ ANKICA ZMAIĆ.

III.

Dužnost članu Odbora za poljoprivredu Hrvatskoga sabora LJUBOMIRU KOLAREKU, sukladno članku 10. stavku 4. Poslovnika Hrvatskoga sabora, prestaje na dan kada odluku o prestanku zastupničkog mandata donese Sabor.

IV.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/29

Zagreb, 23. rujna 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 112/2022 (28.9.2022.), Odluka o razrješenju predsjednice i izboru predsjednika Odbora za informiranje, informatizaciju i medije Hrvatskoga sabora

HRVATSKI SABOR

1647

Na temelju članka 81. Ustava Republike Hrvatske i članaka 46. i 111. Poslovnika Hrvatskoga sabora, Hrvatski sabor na sjednici 23. rujna 2022. donio je

ODLUKU

O RAZRJEŠENJU PREDSJEDNICE I IZBORU PREDSJEDNIKA ODBORA ZA INFORMIRANJE, INFORMATIZACIJU I MEDIJE HRVATSKOGA SABORA

I.

Razrješuje se predsjednica Odbora za informiranje, informatizaciju i medije Hrvatskoga sabora NATALIJA MARTINČEVIĆ.

II.

Za predsjednika Odbora za informiranje, informatizaciju i medije Hrvatskoga sabora bira se JOSIP BORIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/34

Zagreb, 23. rujna 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 112/2022 (28.9.2022.), Odluka o razrješenju članice i izboru člana Izvršnog odbora Nacionalne grupe Hrvatskoga sabora pri Interparlamentarnoj uniji

HRVATSKI SABOR

1648

Na temelju članka 81. Ustava Republike Hrvatske, Hrvatski sabor na sjednici 23. rujna 2022. donio je

ODLUKU

O RAZRJEŠENJU ČLANICE I IZBORU ČLANA IZVRŠNOG ODBORA NACIONALNE GRUPE HRVATSKOGA SABORA PRI INTERPARLAMENTARNOJ UNIJI

I.

Razrješuje se članica Izvršnog odbora Nacionalne grupe Hrvatskoga sabora pri Interparlamentarnoj uniji NATALIJA MARTINČEVIĆ.

II.

Za člana Izvršnog odbora Nacionalne grupe Hrvatskoga sabora pri Interparlamentarnoj uniji bira se DRAŽEN SRPAK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-04/02

Zagreb, 23. rujna 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 112/2022 (28.9.2022.), Odluka o razrješenju članice Odbora za obitelj, mlade i sport Hrvatskoga sabora

HRVATSKI SABOR

1649

Na temelju članka 81. Ustava Republike Hrvatske i članka 88. Poslovnika Hrvatskoga sabora, Hrvatski sabor na sjednici 23. rujna 2022. donio je

ODLUKU

O RAZRJEŠENJU ČLANICE ODBORA ZA OBITELJ, MLADE I SPORT HRVATSKOGA SABORA

I.

Razrješuje se članica Odbora za obitelj, mlade i sport Hrvatskoga sabora dr. sc. MARIJA BUBAŠ, na osobni zahtjev.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-07/21

Zagreb, 23. rujna 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 112/2022 (28.9.2022.), Odluka o prestanku mandata člana Odbora za Hrvate izvan Republike Hrvatske Hrvatskoga sabora

HRVATSKI SABOR

1650

Na temelju članka 81. Ustava Republike Hrvatske, Hrvatski sabor na sjednici 23. rujna 2022. donio je

ODLUKU

O PRESTANKU MANDATA ČLANA ODBORA ZA HRVATE IZVAN REPUBLIKE HRVATSKE HRVATSKOGA SABORA

I.

Dana 2. kolovoza 2022. prestao je mandat člana Odbora za Hrvate izvan Republike Hrvatske Hrvatskoga sabora ŽELJKU RAGUŽU, zbog smrti.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/28

Zagreb, 23. rujna 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 112/2022 (28.9.2022.), Odluka o razrješenju zamjenika tajnika Hrvatskoga sabora i tajnika sjednice Hrvatskoga sabora

HRVATSKI SABOR

1651

Na temelju članka 81. Ustava Republike Hrvatske i članka 41. stavka 1. Poslovnika Hrvatskoga sabora, Hrvatski sabor na sjednici 23. rujna 2022. donio je

ODLUKU

O RAZRJEŠENJU ZAMJENIKA TAJNIKA HRVATSKOGA SABORA I TAJNIKA SJEDNICE HRVATSKOGA SABORA

I.

Razrješuje se dužnosti zamjenik tajnika Hrvatskoga sabora i tajnik sjednice Hrvatskoga sabora IVAN BUKARICA, na vlastiti zahtjev.

II.

Ova Odluka objavit će se u »Narodnim novinama«, a stupa na snagu 1. listopada 2022.

Klasa: 021-04/22-09/02

Zagreb, 23. rujna 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 112/2022 (28.9.2022.), Odluka o prestanku zastupničkog mandata zamjenika zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1641

Na temelju članka 81. Ustava Republike Hrvatske i članaka 10. i 11. te članka 42. stavka 2. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 23. rujna 2022. donio je

ODLUKU

O PRESTANKU ZASTUPNIČKOG MANDATA ZAMJENIKA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 23. rujna 2022. prestaje zastupnički mandat zamjenika zastupnika LJUBOMIRA KOLAREKA.

Dana 23. rujna 2022. zastupničku dužnost zamjenika zastupnika započinje obnašati DRAŽEN SRPAK.

Klasa: 021-05/22-01/14

Zagreb, 23. rujna 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 112/2022 (28.9.2022.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

Hrvatski sabor

1640

Na temelju članka 81. Ustava Republike Hrvatske i članaka 11. i 14. te članka 42. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 23. rujna 2022. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 15. rujna 2022. započelo je mirovanje zastupničkog mandata zastupnika VILIMA MATULE.

Danom donošenja ove Odluke zastupničku dužnost zamjenice zastupnika, sukladno članku 9. stavku 2. Poslovnika Hrvatskoga sabora, započinje obnašati JELENA MILOŠ.

Klasa: 021-05/22-01/12

Zagreb, 23. rujna 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 112/2022 (28.9.2022.), Odluka o dopunama Odluke o utvrđivanju Popisa posebno skupih lijekova

Hrvatski zavod za zdravstveno osiguranje

1655

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak, 119/18., 32/19., 62/19., 94/19., 104/19., 22/20., 84/20., 123/20., 147/20., 12/21., 45/21., 62/21., 144/21., 10/22., 63/22., 68/22. – ispravak i 78/22.) Upravno vijeće Hrvatskog zavoda za zdravstveno osiguranje na 59. sjednici održanoj 20. rujna 2022. godine donijelo je

ODLUKU

O DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA

Članak 1.

U Odluci o utvrđivanju Popisa posebno skupih lijekova (»Narodne novine«, broj 6/22., 16/22., 39/22., 65/22., 68/22., 77/22. i 90/22.) u Popisu iz članka 1. stavka 3., »1.dio« dodaju se nove šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| L01CX01 001 | trabektedin | Trabektedin Teva | praš. za konc. za otop. za inf., boč. stakl. 1x0,25 mg |
| L01CX01 002 | trabektedin | Trabektedin Teva | praš. za konc. za otop. za inf., boč. stakl. 1x1 mg |
| L01EX03 181 | pazopanib | Pyzypi (samo za sarkom) | tbl. film obl. 30x200 mg |
| L01EX03 182 | pazopanib | Pyzypi (samo za sarkom) | tbl. film obl. 30x400 mg |
| L01EX13 161 | gilteritinib | Xospata | tbl. film obl. 84x40 mg |
| L02BX03 192 | abirateron | Abirateron Pharmascience | tbl. film obl. 60x500 mg |

«.

Članak 2.

Ova Odluka objavljuje se u »Narodnim novinama«, a stupa na snagu 15. listopada 2022. godine.

Klasa: 025-04/22-01/208

Urbroj: 338-01-01-22-01

Zagreb, 20. rujna 2022.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 112/2022 (28.9.2022.), Pravilnik o izmjenama i dopuni Pravilnika o porezu na dohodak

Ministarstvo financija

1652

Na temelju članka 93. Zakona o porezu na dohodak (»Narodne novine«, br. 115/16, 106/18, 121/19, 32/20 i 138/20) ministar financija donosi

PRAVILNIK

O IZMJENAMA I DOPUNI PRAVILNIKA O POREZU NA DOHODAK

Članak 1.

U Pravilniku o porezu na dohodak (»Narodne novine«, br. 10/17, 128/17, 106/18, 1/19, 80/19, 1/20, 74/20, 1/21 i 102/22), u članku 7. stavku 2. r.br. 5., 14., 18., 31., 32. i 34. mijenjaju se i glase:

»

|  |  |  |  |
| --- | --- | --- | --- |
| 5. | Prigodne nagrade (božićnica, naknada za godišnji odmor i sl.) | 2,0 | do 5.000,00 kuna |
| 14. | Otpremnine prilikom odlaska u mirovinu | 4,0 | do 10.000,00 kuna |
| 18. | Dar djetetu do 15 godina starosti (koje je do dana 31. prosinca tekuće godine navršilo 15 godina starosti) | do 1.000,00 kuna godišnje | |
| 31. | Naknade za korištenje privatnog automobila u službene svrhe | do 3,00 kune po prijeđenom kilometru | |
| 32. | Novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.) | 3,0 | do 7.500,00 kuna godišnje |
| 34. | Novčane paušalne naknade za podmirivanje troškova prehrane radnika | 2,4 | do 6.000,00 kuna godišnje |

«

U stavku 39. riječi: »za isto porezno razdoblje« zamjenjuju se riječima: »na razini mjeseca«.

Iza stavka 42. dodaje se stavak 43. koji glasi:

»(43) Poslodavac može radnicima isplatiti novčane paušalne naknade iz stavka 2. r.br. 34. ovoga članka za podmirivanje troškova prehrane najviše do visine 500,00 kuna mjesečno ili podmiriti troškove prehrane nastale za vrijeme radnog odnosa kod poslodavaca na temelju vjerodostojne dokumentacije iz stavka 2. r.br. 35. do visine 1.000,00 kuna mjesečno. U slučaju da se isplaćuju novčane naknade/podmiruju troškovi prehrane za više mjeseci istog poreznog razdoblja, iste se mogu neoporezivo isplatiti/podmiriti u ukupnom iznosu kumulativno za broj mjeseci za koje se isplaćuju.«.

Članak 2.

U članku 22. stavku 3. točki 5. podtočki 5.5.1. riječi: »2,00 kune« zamjenjuju se riječima: »3,00 kune«.

U točki 7. riječi: »preko 600,00 kuna« zamjenjuju se riječima: »preko 1.000,00 kuna«.

Članak 3.

Ako su do stupanja na snagu ovoga Pravilnika za 2022. djelomično ili u cijelosti iskorišteni neoporezivi iznosi iz članka 7. stavka 2. r.br. 5., 14., 18., 32. i 34. i članka 22. stavka 3. točke 7. Pravilnika o porezu na dohodak (»Narodne novine«, br. 10/17, 128/17, 106/18, 1/19, 80/19, 1/20, 74/20, 1/21 i 102/22), za 2022. se može neoporezivo isplatiti samo razlika između neoporezivih iznosa iz članka 1. stavka 1. r.br. 5., 14., 18., 32. i 34. i članka 2. stavka 2. ovoga Pravilnika i neoporezivog iznosa iskorištenog do dana stupanja na snagu ovoga Pravilnika.

Članak 4.

Ovaj Pravilnik objavljuje se u »Narodnim novinama« i stupa na snagu 1. listopada 2022., osim članka 1. stavaka 2. i 3. ovoga Pravilnika koji stupaju na snagu 1. siječnja 2023.

Klasa: 011-01/22-02/14

Urbroj: 513-07-21-01-22-2

Zagreb, 26. rujna 2022.

Ministar financija
 dr. sc. Marko Primorac, v. r.
### NN 112/2022 (28.9.2022.), Odluka o prihvaćanju izvješća o radu i o razrješenju glavnog tajnika Ustavnog suda Republike Hrvatske

Ustavni sud Republike Hrvatske

1654

Na temelju članka 71d. Poslovnika Ustavnog suda Republike Hrvatske (»Narodne novine« broj 8/14. – pročišćeni tekst i 2/15.) Ustavni sud Republike Hrvatske, na sjednici održanoj 27. rujna 2022., donio je

ODLUKU

O PRIHVAĆANJU IZVJEŠĆA O RADU I O RAZRJEŠENJU GLAVNOG TAJNIKA USTAVNOG SUDA REPUBLIKE HRVATSKE

I.

Prihvaća se mandatno izvješće glavnog tajnika Ustavnog suda Republike Hrvatske dr. sc. Teodora Antića za mandatno razdoblje 1. listopada 2018. – 30. rujna 2022.

II.

Dr. sc. Teodor Antić razrješuje se dužnosti glavnog tajnika Ustavnog suda Republike Hrvatske danom isteka mandata 30. rujna 2022., na vlastiti zahtjev.

III.

Ova odluka objavit će se u »Narodnim novinama«.

Broj: SuT-A-9/2022

Zagreb, 27. rujna 2022.

Predsjednik
 dr. sc. Miroslav Šeparović, v. r.